ລາຄານ້ຳມັນ ແລະລາຄາຮຸ້ນ ສູງຂຶ້ນຢ່າງໃຫຍ່ ໃນມື້ວັນສຸກ
ການຖີບໂຕສູງຂຶ້ນ ຂອງຮຸ້ນ ແລະລາຄານ້ຳມັນ ມີຂຶ້ນ ຫລັງຈາກມີຂ່າວວ່າ ພວກສົ່ງນ້ຳມັນອອກ​ ອາດຈະຕົກລົງກັນ ກ່ຽວກັບ ການຕັດການຜະລິດ.
ລາຄານ້ຳມັນແລະຮຸ້ນ ຖີບໂຕສູງຂຶ້ນໃນວັນສຸກວານນີ້ ຫລັງຈາກ ມີລາຍງານວ່າ ບັນດາບໍລິສັດສົ່ງອອກນ້ຳມັນອາດບັນລຸການຕົກ ລົງເພື່ອຕັດການຜະລິດ ແລະຂໍ້ມູນໃໝ່ສະແດງໃຫ້ເຫັນວ່າ ການ ໃຊ້ຈ່າຍຂອງຜູ້ບໍລິໂພກສະຫະລັດມີຄວາມເຂັ້ມແຂງກວ່າເກົ່າ ລາຄານ້ຳມັນດິບ ຢູ່ໃນຕະຫລາດໂລກສູງຂຶ້ນ 10 ເປີເຊັນຫຼືຫຼາຍ ກວ່ານັ້ນ ຫລັງຈາກໄດ້ຕົກລາຄາສູ່ລະດັບຕ່ຳສຸດ ໃນຮອບ 12 ປີ ເມື່ອຕົ້ນອາທິດນີ້ ລາຄານ້ຳມັນດິບ Brent ໄດ້ສູງ ຂຶ້ນ ກາຍ 12 ໂດລາຕໍ່ຖັງໃນວັນສຸກວານນີ້ ຂຶ້ນຈາກລາຄາເມື່ອໄວໆມານີ້ທີ່ຕ່ຳ ກວ່າ 30 ໂດລາຕໍ່ຖັງ ລາຄານ້ຳມັນດິບຂອງສະຫະລັດ ກໍສູງຂຶ້ນ ໃນລັກສະນະທີ່ຄ້າຍຄືກັນນີ້ ລາຄານ້ຳມັນດິບ ໄດ້ຕົກຕ່ຳລົງ ຍ້ອນມີຫລາຍເກີນກວ່າຄວາມຕ້ອງການ ທັງນີ້ກໍຍ້ອນບໍລິ ສັດສະຫະລັດ ໄດ້ໃຊ້ຂັ້ນຕອນ ທີ່ເອີ້ນວ່າ fracking ເພີ້ມການຜະລິດຂອງຕົນ ໃນຂະນະ ທີ່ຊາອຸດີ ອາຣາເບຍແລະປະເທດສົ່ງອອກທີ່ສຳຄັນອື່ນໆສືບ ຕໍ່ການຜະລິດໃນລະດັບສູງ ທັງໆທີ່ລາຄານ້ຳມັນຖືກລົງ ຄວາມຕ້ອງການນ້ຳມັນ ໄດ້ຊັກຊ້າລົງຍ້ອນວ່າ ການເຕີບໂຕ ຂອງເສດຖະກິດໄດ້ລ່ອຍຫລໍລົງ ແລະຍ້ອນມີການນຳໃຊ້ພະລັງງານ ແບບມີປະສິດທິຜົນ ຫຼາຍຂຶ້ນຫຼັງຈາກລາຄານ້ຳມັນສູງຂຶ້ນ ເທື່ອແລ້ວນີ້